कपिल शर्मा ने रिसेप्शन में जमकर किया डांस, मीका सिंह के गाने पर यूं मचा धमाल... देखें Video  
कपिल शर्मा का मुंबई रिसेप्शन
मीका सिंह ने गाया गाना
कपिल ने कुछ यूं किया डांस
कॉमेडी किंग कहलाने वाले कपिल शर्मा (Kapil Sharma) ने मुंबई में सोमवार की देर शाम को रिसेप्शन दिया. इस मौके पर कई बड़ी हस्तियां भी यहां पहुंची. हाल ही में एक-दूसरे संग शादी के बंधन में बधे रणवीर सिंह (Ranveer Singh) और दीपिका पादुकोण (Deepika Padukone) भी कपिल शर्मा के रिसेप्शन में पहुंचे. इतना ही नहीं, उन्होंने न सिर्फ यहां पर कपिल शर्मा व उनकी पत्नी गिन्नी चतरथ संग डांस किया बल्कि खूब मस्ती भी की. इस मौके पर मशहूर सिंगर मीका सिंह ने खूब धमाल मचाया और कई गाने गाए. जब ऐसा मौका हो और कपिल शर्मा खुद भी हंसी-मजाक के मूड में हो तो डांस करना तो बनता ही था. कपिल शर्मा ने दलेर मेहंदी का गाना 'दर्दी रब रब करदी' पर जमकर डांस किया. इसका एक वीडियो सोशल मीडिया पर खूब वायरल हो रहा है.
 
A post shared by Viral Bhayani (@viralbhayani) on Dec 24, 2018 at 11:51am PST
कपिल शर्मा ने रिसेप्शन में डांस के दौरान बंदगला कोट को उतारा और फिर रणवीर-दीपिका संग खूब डांस की. इसके अलावा कपिल शर्मा का मां भी यहां मौजूद थी. उन्होंने भी कपिल संग कुछ डांस स्टेप किए. विरल भयानी ने अपने इंस्टाग्राम अकाउंट्स के टाइमलाइन पर कपिल शर्मा के रिसेप्शन के कई वीडियो शेयर किए हैं. कपिल शर्मा (Kapil Sharma) के कॉमेडियन दोस्त, टीवी के कलाकार सुमोना चक्रवर्ती, भारती सिंह व  उनके पति हर्ष लिंबचिया, कश्मीरा और कृष्णा अभिषेक, जय भानुशाली और माही विज भी रिसेप्शन में पहुंचे. 
 
A post shared by Viral Bhayani (@viralbhayani) on Dec 24, 2018 at 12:23pm PST
 
A post shared by Viral Bhayani (@viralbhayani) on Dec 24, 2018 at 11:48am PST
 
कपिल शर्मा और गिन्नी चतरथ (Kapil Sharma and Ginni Chatrath) ने दो हिस्सों में शादी की. हिंदू सेरेमनी के बाद उन्होंने सिख धर्म के रीति रिवाज से भी शादी की थी. मुंबई रिसेप्शन से पहले अमृतसर में 14 दिसंबर को रिसेप्शन दिया गया था, जिसमें उनके परिवारवाले और करीबी दोस्त ही शामिल हुए थे.
कपिल शर्मा और गिन्नी चतरथ की शादी माता की चौकी और मेहंदी से शुरू हुई थी. इसमें कपिल शर्मा के करीबी दोस्त कृष्णा अभिषेक, भारती सिंह, चंदन प्रभाकर समेत कई लोग शामिल हुए थे. 'द कपिल शर्मा शो' (The Kapil Sharma Show) का नया सीजन 29 दिसंबर से शुरू हो रहा है. इसके पहले एपिसोड में 28 दिसंबर को रिलीज हो रही 'सिंबा' (Simmba) फिल्म के एक्टर सारा अली खान (Sara Ali Khan) और रणवीर सिंह पहले मेहमान होंगे. इस दौरान कपिल शर्मा खूब हंसी के ठहाके लगवाएंगे.